b'\n_START_ARTICLE_\nSanni Franssi\n_START_SECTION_\nSeurajoukkueet\n_START_PARAGRAPH_\nFranssi on Riihim\xc3\xa4en Nappulaseuran kasvatti, joka pelasi ensimm\xc3\xa4iset liigaottelunsa kaudella 2012. PK-35:n vakiokokoonpanoon h\xc3\xa4n nousi vuotta my\xc3\xb6hemmin ja teki varsinaisen l\xc3\xa4pimurtonsa 2014, jolloin Franssi oli kauden puoliv\xc3\xa4liin menness\xc3\xa4 iskenyt jo 14 maalia, ollen liigan toiseksi paras maalintekij\xc3\xa4. H\xc3\xa4net valittiin my\xc3\xb6s Naisten Liigan kes\xc3\xa4kuun pelaajaksi. Ennen siirtymist\xc3\xa4\xc3\xa4n ulkomaille h\xc3\xa4n ehti pelata kaudella 2016 liigassa 15 ottelua, joissa h\xc3\xa4n teki 20 maalia. Koko liigaurallaan h\xc3\xa4n on pelannut 87 ottelua, joissa h\xc3\xa4n teki 51 maalia._NEWLINE_PK-35:n lis\xc3\xa4ksi Franssi on Suomessa aikuisten tasolla edustanut Vantaan Jalkapalloseuraa naisten Ykk\xc3\xb6sess\xc3\xa4 ja Kakkosessa._NEWLINE_Kes\xc3\xa4ll\xc3\xa4 2017 Franssi siirtyi Italian Serie A:han FC Juventuksen joukkueeseen. Edellisell\xc3\xa4 kaudella h\xc3\xa4n pelasi Sveitsiss\xc3\xa4 Z\xc3\xbcrihin joukkueessa, josta palasi kes\xc3\xa4kaudeksi Suomeen PK-35:een.\n_START_SECTION_\nMaajoukkueura\n_START_PARAGRAPH_\nTytt\xc3\xb6jen eri ik\xc3\xa4kausimaajoukkueita Franssi on hein\xc3\xa4kuuhun 2014 menness\xc3\xa4 edustanut 16 kertaa ja tehnyt niiss\xc3\xa4 2 maalia. H\xc3\xa4n kuului Suomen joukkueeseen elokuussa 2014 Kanadassa pelatuissa alle 20-vuotiaiden MM-kisoissa ja tuli vaihtopelaajana kent\xc3\xa4lle jokaisessa kolmessa Suomen ottelussa Ensimm\xc3\xa4isen naisten maaottelunsa Franssi pelasi helmikuussa 2015, ja ensimm\xc3\xa4isen maajoukkuemaalinsa h\xc3\xa4n teki syyskuussa 2016 EM-karsintaottelussa Portugalia vastaan.'